
న్యూఢిల్లీ : వ్యక్తిగత గోప్యతకు రక్షణ ఉండాలా? ఈ హక్కు రాజ్యాంగం ప్రకారం ప్రాథమిక హక్కుల్లో భాగమేనా? అనే అంశాలను పరిశీలించేందుకు సుప్రీంకోర్టు ప్రత్యేక ధర్మాసనాన్ని మంగళవారం ఏర్పాటు చేసింది. ఈ ధర్మాసనంలో 9 మంది న్యాయమూర్తులు ఉంటారు. ఆధార్ సంఖ్యను పాన్ సంఖ్యతో అనుసంధానం చేయాలన్న ప్రభుత్వ నిర్ణయాన్ని సవాలు చేస్తూ దాఖలైన పిటిషన్ల విచారణ సందర్భంగా సుప్రీంకోర్టు ఈ నిర్ణయం తీసుకుంది. ప్రధాన న్యాయమూర్తి జస్టిస్ జేఎస్ ఖేహర్ నేతృత్వంలోని ఈ 9 మంది న్యాయమూర్తుల ధర్మాసనం బుధవారం నుంచి విచారణ ప్రారంభిస్తుంది.1954లో 8 మంది న్యాయమూర్తుల ధర్మాసనం, 1962లో ఆరుగురు న్యాయమూర్తుల ధర్మాసనం ఇచ్చిన తీర్పుల్లో ప్రైవసీ హక్కు అనేది ప్రాథమిక హక్కు కాదని స్పష్టం చేశాయి. కేంద్ర ప్రభుత్వం ఈ తీర్పులపై ఆధారపడింది. వ్యక్తిగత గోప్యత (ప్రైవసీ) హక్కు అనేది సాధారణ చట్టం ప్రకారం లభించినదని, దానిని ప్రాథమిక హక్కుగా రాజ్యాంగం గుర్తించలేదని కేంద్ర ప్రభుత్వం వాదించింది.

newdhilly : vyaktigata gopyataku rakshana undala? ee hakku raajyaangam prakaaram praathamika hakkullo bhagamena? ane amsaalanu pariseelincheenduku supreenkortu pratyeka dharmasananni mangalavaaram erpaatu chesindi. ee dharmasanamlo 9 mandi nyaayamuurtulu untaaru. adhar sankhyanu pan sankhyatho anusandhaanam cheyalanna prabhutva nirnayaanni savalu chestu daakhalaina pititionla vichaarana sandarbhamgaa supreenkortu ee nirnayam teesukundi. pradhaana nyaayamuurti justis js khehar netrutvamloni ee 9 mandi nyaayamuurtula dharmasana budhavaaram nunchi vichaarana praarambhistundi.1954loo 8 mandi nyaayamuurtula dharmasana, 1962loo aaruguru nyaayamuurtula dharmasana ichina teerpullo privesy hakku anedi praathamika hakku kaadani spashtam chesaayi. kendra prabhutvam ee teerpulapai aadhaarapadindi. vyaktigata gopyata (privesy) hakku anedi saadhaarana chattam prakaaram labhinchinadani, daanini praathamika hakkugaa raajyaangam gurtinchaledani kendra prabhutvam vaadinchindi.